
       Bucureşti, 25 ianuarie 2011

şi imunităţi






       Nr. Pl-x 849/2010

AVIZ

asupra 

propunerii legislative pentru modificarea Legii nr.571/2003  privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.571/2003  privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare, trimisă cu adresa nr. Pl-x 849 din 13 decembrie 2010, înregistrată cu nr.31/1258 din 16 decembrie 2010.

Propunerea legislativă a fost respinsă de Senat, în şedinţa din 8 decembrie 2010, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat, cu modificările ulterioare. 
Iniţiativa legislativă are ca obiect de reglementare completarea alin.(2) al art.140 din Legea nr.571/2003 privind Codul fiscal, cu modificările şi completările ulterioare, cu o nouă literă, lit. g), care vizează produsele destinate diagnosticului de laborator. Intervenţia legislativă presupune o corecţie a cotei actuale a TVA-ului de 24% pentru  produsele destinate diagnosticului de laborator, la o cotă de TVA de 9%, similar celei impuse medicamentelor, măsură ce ar conduce la creşterea calităţii actului medical şi la eficientizarea utilizării fondurilor alocate sistemului sanitar.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 25 ianuarie 2011.

Membrii comisiei au examinat propunerea legislativă supusă avizării, expunerea de motive, punctul de vedere al Guvernului României, transmis prin adresa cu nr.2643 din 22 octombrie 2010, care nu susţine adoptarea acestei iniţiative legislative şi avizul favorabil, cu observaţii şi propuneri al Consiliului Legislativ, aviz cu nr.1192 din 6 octombrie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative întrucât adoptarea acesteia ar avea un impact negativ asupra veniturilor bugetare în sumă de – 10 milioane lei, calculat pentru trei luni din anul 2010 (-0,002% din PIB) şi de – 44 milioane lei pentru anul 2011 (-0,01% din PIB) iar aplicarea cotei reduse a TVA de 9% pentru livrările de produse diagnostic ar însemna o încălcare a acquis-ului comunitar în domeniul TVA şi ar putea conduce la declanşarea de către Comisia Europeană a procedurii de infringement.
În raport de obiectul şi conţinutul reglementării, propunerea legislativă face parte din categoria legilor ordinare.

